Асмалоўка дагэтуль не мае статуса гісторыка-культурнага помніка, таму неаднаразова над ёй навісала пагроза зносу. Не знікае яна і цяпер – гарадскія ўлады раглядаюць квартал як чарговую пляцоўку для інвестараў, не звяртаючы ўвагі на яго ўнікальную атмасферу і гісторыю. Цяпер вакол квартала з мясцовых жыхароў і мінчукоў стварылася нефармальная грамадзянская суполка, якая выступае ў абарону Асмалоўкі.